CELEX: 62020CN0294
Language: hr
Date: 2020-07-01 00:00:00
Title: Predmet C-294/20: Zahtjev za prethodnu odluku koji je 1. srpnja 2020. uputila Audiencia Nacional (Španjolska) – GE Auto Service Leasing GMBH protiv Tribunal Económico Administrativo Central

28.9.2020   
            
            
               HR
            
            
               Službeni list Europske unije
            
            
               C 320/10
            
         
      Zahtjev za prethodnu odluku koji je 1. srpnja 2020. uputila Audiencia Nacional (Španjolska) – GE Auto Service Leasing GMBH protiv Tribunal Económico Administrativo Central
      (Predmet C-294/20)
      (2020/C 320/13)
      Jezik postupka: španjolski
      
         Sud koji je uputio zahtjev
      
      Audiencia Nacional
      
         Stranke glavnog postupka
      
      
         Tužitelj: GE Auto Service Leasing GMBH
      
         Tuženik: Tribunal Económico Administrativo Central
      
         Prethodna pitanja
      
      
                  1.
               
               
                  Treba li se prihvatiti kao valjano to da porezni obveznik, nakon što je porezna uprava od njega više puta zatražila da dokaže da ispunjava uvjete za pravo na povrat, to ne učini bez ikakvog razumnog opravdanja i, nakon što mu je odbijen povrat, odgađa podnošenje dokumenata za potrebe upravnog nadzora ili sudskog postupka?
               
            
                  2.
               
               
                  Može li se smatrati zlouporabom prava činjenica da porezni obveznik nije poreznoj upravi dostavio potrebne informacije u prilog svojem pravu iako mu je to dopušteno i od njega zatraženo, te da to nije učinio bez opravdanog razloga, ali je naprotiv te informacije kasnije dobrovoljno dostavio tijelu za upravni nadzor ili sudu?
               
            
                  3.
               
               
                  Gubi li porezni obveznik koji nema poslovni nastan u predmetnoj državi članici, bilo zato što relevantne informacije za dokazivanje svojeg prava na povrat nije dostavio u roku i bez razumnog opravdanja ili zato što se zlouporabno ponašao, svoje pravo na povrat nakon isteka predviđenog ili dodijeljenog roka u tu svrhu i nakon što je uprava donijela odluku kojom odbija povrat?